Dejan Kulusevski

Dejan Kulusevski (makedoonia keeles Дејан Кулушевски; sündinud 25. aprillil 2000 Stockholmis) on Rootsi jalgpallur, kes mängib poolkaitsjana Inglismaa Premier League klubis Tottenham Hotspur ja Rootsi jalgpallikoondises.

Aastatel 2006–2016 kuulus ta Rootsi klubi IF Brommapojkarna noorteakadeemiasse. Seejärel liitus ta Itaalia klubiga Atalanta. Atalanta põhimeeskonnas debüteeris ta Itaalia kõrgliigas 20. jaanuaril 2019 mängus Frosinone vastu.

Hooajal 2019–2020 mängis ta Atalantas laenul Parmas. 30. septembril 2019 lõi ta mängus Torino vastu oma esimese värava Itaalia kõrgliigas. Sel hooajal lõi ta liigas kokku kümme väravat. Hooaja lõpus valiti ta liiga hooaja parimaks noormängijaks.

2020. aasta jaanuaris sõlmis ta nelja ja poole aasta pikkuse lepingu Itaalia suurklubiga Torino Juventus, kuid jäi hooaja 2019–20 lõpuni laenule Parmasse. Juventuse meeskonnas debüteeris ta 20. septembril 2020 mängus Sampdoria vastu ja lõi selles mängus kohe ka värava. 2022. aasta jaanuaris suundus ta 18 kuuks laenule Tottenham Hotspuri. Suvel 2023 ostis Tottenham ta 30 miljoni euro eest.

Rootsi jalgpallikoondises tegi Kulusevski debüüdi 18. novembril 2019 EM-i valikmängus Fääri saarte vastu. Koondisekarjääri esimese värava lõi ta 14. novembril 2020 UEFA Rahvuste Liiga mängus Horvaatia vastu. Ta kuulus Rootsi koondisse 2021. aasta Euroopa meistrivõistlustel.

Tema vanemad on Makedoonia päritolu.

 Saavutused 
Juventus
Coppa Italia: 2020–21
Supercoppa Italiana: 2020

 Välislingid 

Kategooria:Rootsi jalgpallurid
Kategooria:Atalanta BC mängijad
Kategooria:Parma Calcio 1913 mängijad
Kategooria:Torino Juventuse mängijad
Kategooria:Tottenham Hotspur FC mängijad
Kategooria:Serie A mängijad
Kategooria:Sündinud 2000